Барање 14-2153/1
1. Дали мајка која го родила своето четврто дете во периодот кога важеа одредбите од Законот за социјална заштита и останата регулатива со кој се уредуваа посебни права или поволности за мајка на четврто дете, има право на остварување на право на пензија по наполнување на 62 години возраст? Претходните три деца се родени пред донесувањето, односно пред стапувањето во сила на наведениот закон. Мајката нема доволно стаж во моментов. Воедно, Ве молам да ми доставите и информација за тоа дали постојат дополнителни услови кои треба да се исполнат (работен стаж, и сл.).
Министерство за социјална политика, демографија и млади го дава следниот одговор: 

Согласно член 70 од Законот за социјална заштита („Службен весник на Република Македонија" број 79/2009, 36/11, 51/11, 166/12, 15/13, 79/13, 164/13, 187/13, 38/14, 44/14, 116/14, 180/14, 33/15, 72/15, 104/15, 150/15, 173/15, 192/15, 30/16, 163/17 и 51/18)., право на парична помош има мајка која родила четврто живородено дете од 1 јануари 2009 година. Правото од ставот 1 на овој член го остварува мајка која се грижела за децата до нивната 18 годишна возраст, која е невработена и не користи право на пензија, по наполнување на 62 години живот. Правото од ставот 1 на овој член не може да се оствари доколку на мајката и било одземено родителското право над едно од децата.

Меѓутоа со промена на законската регулатива и носење на нов Закон за социјална заштита (Службен весник на РСМ бр.104/19) ова законско право не е повеќе уредено, а одредбите од Законот за социјална заштита („Службен весник на Република Македонија" број 79/2009, 36/11, 51/11, 166/12, 15/13, 79/13, 164/13, 187/13, 38/14, 44/14, 116/14, 180/14, 33/15, 72/15, 104/15, 150/15, 173/15, 192/15, 30/16, 163/17 и 51/18) престануваат да важат.

Согласно горенаведеното и изменетата законска регулатива, Ве информираме дека со Законот за социјална заштита (Службен весник бр. 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022, 273/2022 и 65/2023) не е уредено остварување на право на пензија за мајката која била корисник на право на парична помош за родено четврто дете.

